
# Азнакайда «Мәдәни мохит» проекты башкарыла

Азнакай шәһәренең Тарсус паркында «Мәдәни мохит» проекты кысаларында, «Мәдәни үзәк» Туган телләр һәм Халыклар бердәмлеге елына багышлап,«Татарстан халыкларының гореф-гадәтләре» дигән темага викторина үткәрде.

Чара республикабызда яшәүче төрле халыкларның гореф-гадәтләре, шулай ук телләрнең әһәмияте һәм күптөрлелеге турында сөйләү белән башланып китте. Балалар зур кызыксыну һәм дәрт белән викторинада катнаштылар, үзләренең Татарстан халыклары, аларның тарихы һәм гореф-гадәтләре, төрле милләтләрнең көнкүреш һәм сәнгать-мәдәнияте турында белемнәрен күрсәттеләр.

Катнашучылар өчен хәрәкәтчән уеннар, күңелле биюләр, спорт эстафеталары оештырылды. Балаларга бигрәк тә татар орнаментын агач медальоннарга ясау буенча мастер-класс ошады.

Бәйрәм балалар арасында дустанә мөнәсәбәтләр булдырды, балаларны бер-берсенә ярдәм итәргә, төрле милләт кешеләрен хөрмәт итәргә өйрәтте.


Гүзәл Николаева, Мәдәни үзәк директоры

aznakaevo-rt.ru

Следите за самым важным и интересным в Telegram-каналеТатмедиа

## Нет комментариев
Азнакайда «Мәдәни мохит» проекты башкарыла